Document ID: 32002D0219

KOMISIJAS LĒMUMS
(2002. gada 7. marts),
ar ko groza Lēmumu 1999/283/EK, ar ko paredz dzīvnieku veselības prasības un veterināro sertifikāciju svaigas gaļas ievedumiem no konkrētām Āfrikas valstīm, un jo īpaši attiecībā uz Botsvānu, un groza Lēmumu 2000/585/EK, ar ko nosaka dzīvnieku veselības prasības un veterināro sertifikāciju savvaļas un saimniecībā audzētas medījamo dzīvnieku gaļas un truša gaļas ievedumiem no trešām valstīm
(izziņots ar dokumentu Nr. C(2002) 892)
(Dokuments attiecas uz EEZ)
(2002/219/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, aitas un kazas, cūkas un svaigu gaļu vai gaļas produktus no trešām valstīm[1], kurā jaunākie grozījumi izdarīti ar Regulu (EK) Nr. 1452/2001[2], un jo īpaši tās 14. panta 3. punktu,
ņemot vērā Padomes 1992. gada 16. jūnija Direktīvu 92/45/EEK par sabiedrības veselības un dzīvnieku veselības problēmām, kas saistītas ar medījamo dzīvnieku nogalināšanu un to gaļas laišanu tirgū[3], kurā jaunākie grozījumi izdarīti ar Direktīvu 97/79/EK[4], un jo īpaši tās 16. panta 3. punktu,
ņemot vērā Padomes 1992. gada 17. decembra Direktīvu 92/118/EEK, ar ko paredz dzīvnieku veselības un sabiedrības veselības prasības attiecībā uz tādu produktu tirdzniecību un importu Kopienā, uz kuriem neattiecas šādas prasības, kas paredzētas īpašos noteikumos, kuri minēti Direktīvas 89/662/EEK A pielikuma I daļā, un - attiecībā uz slimību izraisītājiem - īpašos noteikumos, kuri minēti Direktīvā 90/425/EEK[5], kurā jaunākie grozījumi izdarīti ar Komisijas Lēmumu 1999/724/EK[6], un jo īpaši tās 10. panta 3. punktu,
tā kā:
(1) Dzīvnieku veselības prasības un veterinārie sertifikāti svaigas gaļas ievedumiem no konkrētām Āfrikas valstīm ir noteikti ar Komisijas Lēmumu 1999/283/EK[7], kurā jaunākie grozījumi izdarīti ar Lēmumu 2001/736/EK[8].
(2) Dzīvnieku veselības un sabiedrības veselības prasības un veterinārā sertifikācija savvaļas un saimniecībā audzētas medījamo dzīvnieku gaļas un trušu gaļas ievešanai no trešām valstīm ir noteiktas ar Komisijas Lēmumu 2000/585/EK[9], kurā jaunākie grozījumi izdarīti ar Lēmumu 2001/793/EK[10].
(3) Botsvānā 2002. gada 7. februārī tika paziņots par mutes un nagu sērgas uzliesmojumu EK apstiprinātā zonā ar numuru 7, un Botsvānas kompetentā veterinārā iestāde no visas valsts nekavējoties pārtrauca atkaulotas svaigas gaļas izvedumus uz Eiropas Kopienu.
(4) Kompetentā veterinārā iestāde sniedza informāciju un nodrošina dažu zonu (10., 11., 12., 13. un 14.) reģionalizāciju Botsvānā, no tām tādēļ jāatļauj ievest Kopienā atkaulotu svaigu liellopu, aitas un kazas, un savvaļas nagaiņu gaļu.
(5) Attiecīgi jāgroza Lēmumi 1999/283/EK un 2000/585/EK, tomēr dalībvalstis atļauj ievest pirms 2002. gada 7. februāra nokautu liellopu, aitu un kazu, un savvaļas nagaiņu atkaulotas svaigas gaļas sūtījumus no iepriekš EK apstiprinātām zonām.
(6) Šis lēmums tiks pārskatīts, ņemot vērā izmaiņas epidemioloģiskajā situācijā.
(7) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmuma 1999/283/EK I un II pielikumu aizstāj ar šā lēmuma I un II pielikumu.
2. pants
Lēmuma 2000/585/EK I un II pielikumu aizstāj ar šā lēmuma III un IV pielikumu.
3. pants
Šis lēmums ir adresēts dalībvalstīm.
Briselē, 2002. gada 7. martā

Labels: 0
3
17
5